וילהלם הראשון, קיסר גרמניה

וילהלם הראשון, קיסר גרמניה (שמו המלא: וילהלם פרידריך לודוויג, בגרמנית: Wilhelm Friedrich Ludwig von Preuße; 22 במרץ 1797 – 9 במרץ 1888) היה מלך פרוסיה בין 2 בינואר 1861 ועד 9 במרץ 1888, וקיסר האימפריה הגרמנית בין 18 בינואר 1871 ועד 9 במרץ 1888.

ביוגרפיה
נערותו
וילהלם הראשון נולד לפרידריך וילהלם השלישי, מלך פרוסיה ולואיזה ממקלנבורג-שטרליץ.

וילהלם נלחם בשירות הצבא הפרוסי מ-1814 כנגד נפוליאון בונפרטה ונודע כחייל אמיץ. הוא נודע בתור דיפלומט מצוין, ונשלח למספר משימות דיפלומטיות אחרי 1815. הוא סייע לאחיו פרידריך וילהלם הרביעי מלך פרוסיה לדכא מרידות באביב העמים בשנת 1848 והצליח לדכא את ההתנגדות. בשל השימוש הנרחב שעשה בארטילריה ירדה הפופולריות שלו והודבק לו הכינוי Kartätschenprinz (נסיך קלע האשכול).
לאחר שאחיו קיבל שבץ מוחי שמנע ממנו להמשיך בתפקידו בשנת 1857 מונה וילהלם לעוצר בינואר 1858.

מלך פרוסיה וקיסר גרמניה
ממוזער|שמאל|218px|וילהלם מוכתר לקיסר גרמניה באולם המראות בארמון ורסאי.
250px|ממוזער|שמאל|פרידריך וילהלם השלישי מעניק חרב לבנו הנסיך וילהלם - תבליט בכנסיית הזיכרון על שם הקייזר וילהלם בברלין
ב-2 בינואר 1861 מת אחיו המלך ווילהלם הוכתר למלך. לא פעם היו חילוקי דעות בין המלך לפרלמנט הליברלי. וילהלם היה מלך נייטרלי שהתערב בפוליטיקה פחות מאחיו. וילהלם מינה את אוטו פון ביסמרק לראש ממשלת פרוסיה. על פי החוקה הפרוסית ראש הממשלה נשא באחריות כלפי המלך, ולא לפרלמנט. ביסמרק התייחס אל מלכו כאל אדון פיאודלי.

ביולי 1861 ניסה סטודנט גרמני בשם אוסקר בקר (Becker) להתנקש בחיי המלך וילהלם, אך המלך רק נפצע קלות. המתנקש נתפס ונאסר.

לאחר מלחמת צרפת–פרוסיה הוכתר וילהלם לקיסר גרמניה באולם המראות בארמון ורסיי ב-18 בינואר 1871. התואר נבחר על ידי ביסמרק בקפידה: תואר "קיסר של גרמניה" יכול היה להתפרש כאיתות לתביעות טריטוריאליות כלפי ארצות שכנות (אוסטריה, שווייץ ולוקסמבורג); ההצעה להיות "קיסר של הגרמנים" נדחתה על ידי וילהלם, שכן הוא ראה את עצמו שולט בגרמניה בחסד האל, זאת להבדיל ממנהיג שנבחר על ידי העם, כמו ברפובליקה דמוקרטית.

השלטון באימפריה הגרמנית
הקונפדרציה הגרמנית נהפכה עתה לקיסרות גרמנית. גרמניה הפכה למדינה פדרלית שנשלטה על ידי אצילים מקומיים תחת שלטונו של הקיסר, ווילהלם נהפך לראש מדינה. כך היו מלכים בבוואריה, סקסוניה ווירטמברג, היו דוכסים מקומיים בבאדן ובהסן והיו גם סנאטים של 
כגון המבורג ליבק וברמן.

ב-11 במאי 1878 נעשתה התנקשות כושלת בווילהלם בברלין. ב-2 ביוני באותה שנה בוצעה התנקשות כושלת נוספת על ידי אנרכיסט גרמני. לפי טענת הממשל, להתנקשויות אלו היו קשרים סוציאליסטים. טענות אלו שימשו אמתלה לרייכסטאג לחוקק חוקים אנטי-סוציאליסטים ב-18 באוקטובר 1878. כוונתו של החוק הייתה לפגוע בסוציאליסטיים ובחוגי הפועלים. מלבד זאת החוקים פגעו גם במפלגה הסוציאל-דמוקרטית. רבים מהסוציאליסטים נאסרו, נאסרה הפצתה של הספרות הסוציאליסטית, והארגונים הסוציאליסטיים נפגעו קשות.
החוק הזה היה חלק מהמדיניות האנטי-סוציאליסטית של הממשל. תחת-לחץ רב של הפועלים, חוקים אלו בוטלו ב-1 באוקטובר 1890.

ב-9 במרץ 1888 מת וילהלם. וילהלם הוחלף על ידי בנו - פרידריך השלישי שמת ב-15 ביוני 1888 לאחר שחלה במחלת הסרטן.

ביסמרק תיאר את וילהלם הראשון בזכרונותיו כאדם אדיב, ג'נטלמן.

משפחתו
ב-1829 נישא וילהלם לאוגוסטה, נסיכת סקסוניה-ויימאר-אייזנך. לזוג היו שני ילדים:

פרידריך השלישי (1831-1888)
הנסיכה לואיזה מפרוסיה (1838-1923)

 אילן יוחסין 

 ראו גם 
שנת שלושת הקיסרים
 וילהלם הראשון, קיסר גרמניה  בית הוהנצולרן  נולד:22 במרץ 1797 מת:9 במרץ 1888 פרידריך וילהלם  הרביעי ממלכת פרוסיה  1861–1888 פרידריך השלישי הקמה חדשה הקיסרות הגרמנית  1871–1888

קישורים חיצוניים





קטגוריה:אבירי מסדר גיזת הזהב
קטגוריה:מלכי פרוסיה
קטגוריה:גנרלים בצבא הפרוסי
קטגוריה:אנשי צבא במלחמות נפוליאון
קטגוריה:גרמנים במלחמת צרפת–פרוסיה
קטגוריה:האימפריה הגרמנית: אישים
קטגוריה:אבירי מסדר העיט השחור
קטגוריה:מסדר הבירית: אבירים וגבירות
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:מעוטרי הצלב הגדול של צלב הברזל
קטגוריה:מעוטרי עיטור גיאורגי הקדוש
קטגוריה:אבירי מסדר העיט הלבן
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:מעוטרי אות מסדר הבז הלבן
קטגוריה:מונרכים שהיו חברי הבונים החופשיים
קטגוריה:גרמנים שנולדו ב-1797
קטגוריה:גרמנים שנפטרו ב-1888